  Виталий Пронин Удмуртиысь суд пуктэмъя, коронавирусэн черлам нылкышноез но нылпизэ кужмысь келязы эмъяськонние Сарапулысь 24 аресъем нылкышнолэн но солэн 3 аресъем пиналызлэн коронавируссы шараямын вал. Но больницае выдыны со пумит луиз. Со сяна, эмъясьёслы эскерыны ӧз лэзьы нылпиезлэсь тазалыксэ. Соос мукет адямиослэн тазалыксылы кышкытлык кылдыто шуыса, Роспотребнадзорлэн Удмурт ёзэз судэ вазиськиз. Нылкышно вылэ административной уж ӝутэмын вал. Судын со валэктӥз: нырысетӥ анализэз гинэ аслэсьтыз но нылпиезлэсь черламзэ возьматӥз, нош кыкетӥ анализэз, пе, ӟеч вал ни, соин ик больницаын эмъяськыны пумит луиз. Роспотребнадзорлэн Удмурт ёзэзлэсь вазиськонзэ суд лыдэ басьтӥз, озьы кышномурт пиналыныз кужмысь келямын вал эмъяськонние — Инфекциосын нюръяськонъя элькун больницае. Елена Слащёва Теги: коронавирус югдур  